Trygve Ottersen

Trygve Ottersen (født 1982) er en norsk lege (dr.med.) og forsker. Han ble direktør for Folkehelseinstituttets nye fagområde helsetjenester 1. januar 2017. Han er også førsteamanuensis ved avdeling for samfunnsmedisin og global helse ved Universitetet i Oslo.  

Ottersen har studert politisk filosofi på forskerlinjen og fullførte medisinstudiet ved Universitetet i Bergen i 2010. Ottersen var Fulbright scholar til Harvard Medical School i 2010. Fra 2012 var han stipendiat ved Institutt for global helse og samfunnsmedisin ved Universitetet i Bergen. Han disputerte til ph.d.-graden i 2013 med en avhandling om prioriteringer i helsetjenesten.   

Han var sekretær for Prioriteringsutvalget og har arbeidet ved avdeling for internasjonal folkehelse i FIH. Han har forsket ved Harvard, vært FNs spesialutsending for Ebola og vært tilknyttet WHO og Det globale fondet for bekjempelse av aids, tuberkulose og malaria. Han var førsteamanuensis ved Avdeling for samfunnsmedisin og global helse ved Institutt for helse og samfunn ved Universitetet i Oslo da han ble direktør i Folkehelseinstituttet.

Arbeid 

Ottersens arbeid kan deles i tre: Han leder område helsetjenester ved Folkehelseinstituttet, han har drevet selvstendig forskningsarbeid, og han har vært engasjert i policy-arbeid.

Forskning 
Ottersens forskningsarbeid har vært knyttet til prioritering i helsetjenesten, helsesystemstyrking, universell helsetjenestetilgang i lav- og middelinntektsland, global helsesikkerhet, global styring og samhandling, og internasjonal helsebistand.

Policyarbeid 
Ottersen har vært engasjert av Helse- og omsorgsdepartementet, Verdens helseorganisasjon, The Royal Institute of International Affairs (Chatham House), Det globale fondet for bekjempelse av aids, tuberkulose og malaria, samt FNs spesialutsending for ebola. 

Han var sekretær for Norheimutvalget. Han er medlem av WHO Consultative Group on Equity and Universal Health Coverage. Ottersen har hatt oppdrag for Centre on Global Health Security ved Chatham House og for Equitable Access Initiative ved Det globale fondet for bekjempelse av aids, tuberkulose og malaria.

Referanser

Eksterne lenker 
 Norheimutvalget
 

 

Norske leger
Personer tilknyttet Folkehelseinstituttet
Norske helseledere